ગાંધીનગર : મુખ્યમંત્રી આનંદીબહેનનાં રાજીનામાનાં નિર્ણય સમગ્ર ગુજરાતનું રાજકારણ ગરમાયેલું છે. બહેન પાસેથી રાજીનામું લઇ લેવાયું છે તે પ્રકારનાં વિપક્ષના આક્ષેપો છે. અમિત શાહ મુખ્યમંત્રી બનશે તો ગુજરાત ફરી ભડકે બળશે. પાટીદારો પર દમન કરવાનો પોલીસને આદેશ આપનાર જનરલ ડાયર અમિત શાહ જ હતા વગેરે જેવા હાર્દિકનાં નિવેદન વચ્ચે અંતે મુખ્યમંત્રીએ રાજીનામું આપી દીધું છે. મુખ્યમંત્રીએ રાજ્યપાલ ઓમપ્રકાશ કોહલીનાં નિવાસ સ્થાને પહોંચીને પોતાનું રાજીનામું સુપ્રત કર્યું હતું.